### Resume

Trafiksikkerhedsplanen er kommunens ambitioner og målsætninger for trafiksikkerhed. Hvert år er der hertil udarbejdet en handlingsplan for det aktuelle år med prioriteringslister for de relaterede økonomiske puljer. Teknisk Udvalg har tidligere drøftet prioriteringsmodellen. Forvaltningen præsenterer en gennemgang af prioriteringer på baggrund af tidligere drøftelser.

### Sagsfremstilling

Trafiksikkerhedsplanen er grundlaget for trafiksikkerhedsarbejdet i kommunen. Med trafiksikkerhedsplanen kan der ydes en systematisk og sammenhængende indsats på trafiksikkerhedsområdet, mod de mål og visioner, der er opsat for trafiksikkerheden såvel landsdækkende som lokalt. For at sikre en realisering af trafiksikkerhedsplan 2021-2024, udarbejdes der hvert år en tilhørende handlingsplan. I handlingsplanen er der et forslag til prioritering af projekterne og indsatserne på trafiksikkerhedsområdet.

Forvaltningen præsenterer projekterne på prioriteringslisten for stiprojekter, skolevejsprojekter og anlægsprojekter, som led i tidligere drøftelser af prioriteringsmodellen. Projekterne er en del af handlingsplanen for 2024 til Trafiksikkerhedsplan 2021-2024.

### Klima og resiliensvurdering

Trafiksikkerhedsplanen er med til at definere hvordan vi sikre trafiksikkerhed generelt, samt hvordan vi med trafiksikkerhed kan skabe mere tryghed i trafikken for alle. En væsentlig del er at gøre forholdene bedre for cyklister og gående og fremme af disse transportformer til gavn for den enkelte borger og den grønne mobilitet.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget tager orienteringen til efterretning. |

### Beslutning

Taget til efterretning.